Številka: 6000-7/2022/35

Datum: 1. 6. 2022

Na podlagi 73.č člena Zakona o visokem šolstvu ((Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17, 175/20 – ZIUOPDVE, 57/21 – odl. US in 54/22 – ZUPŠ-1; v nadaljnjem besedilu: ZViS) in 24. člena Pravilnika o subvencioniranju bivanja študentov (Uradni list RS, št. 22/01, 35/06, 75/08, 97/10, 46/12, 55/13, 38/16, 13/17, 13/18, 58/20, 56/22 in 74/22; v nadaljnjem besedilu: pravilnik) pisarne za študentske domove iz visokošolskih središč v Ljubljani, Mariboru in Kopru s soglasjem ministrstva, pristojnega za visoko šolstvo, z dne 30. 5. 2022 objavljajo

**JAVNI RAZPIS**

**za sprejem in podaljšanje bivanja študentov višješolskega in visokošolskega študija v študentskih domovih in pri zasebnikih za študijsko leto 2022/2023**

**Vsebina javnega razpisa**

1. ime in sedež ministrstva,

2. predmet javnega razpisa,

3. višina subvencije,

4. pogoji, ki jih morajo študenti izpolnjevati,

5. obveznosti študentov,

6. obdobje subvencioniranja,

7. način oddajanja vlog,

8. rok, v katerem bodo študenti obveščeni o izbiri,

9. okvirne sestavine pogodbe med študentskim domom in študentom,

10. predvideno število prostih mest za sprejem v posame­znih študentskih domovih oziroma njihovih enotah,

11. višina cene bivanja v posameznih študentskih domo­vih oziroma njihovih enotah,

12. kontakt za tehnično pomoč

13. navedba dokumentacije, ki jo mora vlagatelj predložiti, s katero dokazuje izpolnjevanje pogojev,

14. drugi podatki, pomembne za odločitev o dodelitvi pravice.

**1. IME IN SEDEŽ MINISTRSTVA**

Ministrstvo za izobraževanje, znanost in šport

Masarykova cesta 16

1000 Ljubljana

01 400 5200

gp.mizs@gov.si

**2. PREDMET JAVNEGA RAZPISA**

Predmet javnega razpisa je subvencionirano bivanje študentov, vpisanih na višje strokovne šole in visokošolske zavode, na podlagi 73.b člena ZViS in 41. člena Zakona o višjem strokovnem izobraževanju (Uradni list RS, št. 86/04, 100/13 in [54/22](http://www.uradni-list.si/1/objava.jsp?sop=2022-01-1186) – ZUPŠ-1; v nadaljnjem besedilu: ZVSI).

**3. VIŠINA SUBVENCIJE**

Skladno s Sklepom o subvencioniranju bivanja študentov v študijskem letu 2022/2023 št. 6000-7/2022/1 z dne 25. 2. 2022 je mesečna subvencija za bivanje študentov, ki izpolnjujejo pogoje in merila po pravilniku v študijskem letu 2022/2023:

* v javnih študentskih domovih in dijaških domovih 21,50 EUR na študenta;
* v zasebnih študentskih domovih in pri zasebnikih 32,00 EUR na študenta.

**4. POGOJI, KI JIH MORAJO IZPOLNJEVATI ŠTUDENTI ZA SUBVENCIONIRANJE BIVANJA**

Študenti morajo izpolnjevati naslednje splošne pogoje:

* so državljani Republike Slovenije,
* imajo status študenta in se izobražujejo po študijskih programih, ki se izvajajo kot redni ali izredni študij, razen študija na daljavo,
* niso v delovnem razmerju ali ne opravljajo samostojne registrirane dejavnosti, niso vpisani v evidenco brezposelnih oseb pri pristojnem organu oziroma niso poslovodne osebe gospodarskih družb ali direktorji zasebnih zavodov ter niso prejemniki pokojnine, razen prejemniki družinske pokojnine,
* povprečni bruto dohodek na člana družine v preteklem letu ne presega 150 % povprečne bruto plače na zaposlenega v Republiki Sloveniji v istem obdobju,
* imajo stalno prebivališče oddaljeno najmanj 25 km od kraja študija,
* niso izključeni iz študentskega doma.

Izjemoma se lahko subvencija dodeli tudi za študenta, katerega stalno prebivališče je od kraja študija oddaljeno manj kot 25 km, če ima do najbližjega postajališča javnega prevoznega sredstva najmanj 4 km ali če živi v posebno težkih socialnih ali zdravstvenih razmerah in predloži dokazila iz prvega odstavka 17. člena pravilnika.

Subvencija se dodeljuje tudi za spremljevalca študenta invalida, če je študent do njega upravičen v skladu s posebnimi predpisi. Subvencija se dodeljuje tudi za partnerico ali partnerja študentke ali študenta z otrokom. Spremljevalec študenta invalida oziroma partnerica ali partner študentke ali študenta z otrokom mora izpolnjevati pogoje iz prve, druge in tretje alineje prvega odstavka te točke. Subvencija se dodeljuje tudi za otroka študentke ali študenta, in sicer dokler otrok obiskuje osnovno šolo.

Subvencija za bivanje se dodeljuje za bivanje v kraju izvajanja študija (sedež ali dislocirana enota visokošolskega zavoda), če so tam predvidena ležišča za sprejem ali podaljšanje bivanja v skladu z 10. točko tega javnega razpisa.

Za študente, ki podaljšujejo bivanje, se subvencija dodeli, če še izpolnjujejo pogoje iz 12. člena pravilnika oziroma prvega odstavka te točke tega javnega razpisa ob upoštevanju določb 23. člena pravilnika oziroma spodaj navedenega pod naslovom Čas trajanja subvencije.

ČAS TRAJANJA SUBVENCIJE

Subvencija za bivanje v študentskem domu se dodeljuje za čas trajanja enega študijskega programa na prvi stopnji, enega na drugi stopnji in enega na tretji stopnji. Če ima med trajanjem študijskega programa oziroma po njegovem izteku iz prejšnjega stavka študent status študenta v skladu z drugo alinejo prvega odstavka 66. člena oziroma 70. členom ZViS ali na podlagi drugega zakona, se mu subvencija dodeli tudi za ta čas.

Subvencija za bivanje v študentskem domu se dodeljuje za čas trajanja enega višješolskega študijskega programa. Če ima med trajanjem višješolskega študijskega programa oziroma po njegovem izteku iz prejšnjega stavka študent status študenta v skladu s četrto alinejo prvega odstavka 39. člena oziroma 46. členom ZVSI, se mu subvencija dodeli tudi za ta čas.

Če je posamezen študent vzporedno vpisan v več visokošolskih ali višješolskih študijskih programov, se glede trajanja študijskega programa upošteva samo študijski program, v katerega je bil vpisan na začetku prejemanja subvencije. Če študent zamenja visokošolski ali višješolski študijski program, se glede trajanja študijskega programa upošteva tisti, v katerega je študent vpisan v posamičnem študijskem letu, za katero uveljavlja subvencionirano bivanje, pri čemer se trajanje subvencioniranega bivanja pred zamenjavo študijskega programa všteje v čas subvencioniranega bivanja na podlagi trajanja študijskega programa iz prvega stavka prvega odstavka ali prvega stavka drugega odstavka tega člena.

Subvencioniranje bivanje se sorazmerno skrajša glede na to, kateri letnik visokošolski ali višješolski študent obiskuje, ko mu je subvencija prvič podeljena.

**5. OBVEZNOSTI ŠTUDENTOV**

Obveznosti so navedene v domskem redu in drugih internih aktih študentskih oziroma dijaških domov ter v pogodbah o nastanitvi, sklenjenih med študentom in študentskim oziroma dijaškim domom in v pogodbah o nastanitvi, sklenjenih med študentom in zasebnikom s subvencijo.

**6.OBDOBJE SUBVENCIONIRANJA**

Subvencija za bivanje se po tem javnem razpisu dodeli za študijsko leto 2022/2023.

**7. NAČIN ODDAJANJA VLOG**

**7.A PROŠNJA ZA SPREJEM**

**VLAGATELJI IN ROK ZA ODDAJO PROŠNJE**

**Prošnjo za sprejem vložijo študenti, ki želijo bivati v javnih ali zasebnih študentskih domovih, dijaških domovih ali pri zasebnikih s subvencijo in:**

* **v študijskem letu 2021/2022 niso bivali v javnih ali zasebnih študentskih domovih, dijaških domovih ali pri zasebnikih s subvencijo ali so po lastni volji prekinili nastanitveno pogodbo za bivanje v javnih ali zasebnih študentskih domovih, dijaških domovih oziroma pri zasebnikih, oziroma so bivali v študijskem letu 2021/2022 v navedenih namestitvah in jim je pravica do subvencioniranega bivanja (ter s tem nastanitvena pogodba) potekla med študijskim letom 2021/2022,**
* **so v študijskem letu 2021/2022 pridobili pravico do subvencioniranega bivanja, vendar je do 16. avgusta 2022 še niso koristili,**
* **bodo opravljali maturo v jesenskem roku in študenti, ki se bodo vpisali ali šele oddali prijavo za vpis na študij po 16. avgustu 2022,**
* **bodo v študijskem letu 2022/2023 zamenjali visokošolsko središče in bo za reševanje njihove vloge pristojna druga pisarna za študentske domove, kot je bila za reševanje vloge za študijsko leto 2021/2022,**
* **bodo v študijskem letu 2022/2023 zamenjali tip nastanitve (javni študentski dom, dijaški dom, zasebni študentski dom, zasebnik) glede na bivanje v študijskem letu 2021/2022.**

Prošnje za sprejem, vložene po 16. avgustu 2022, pisarne za študentske domove rešijo v dveh mesecih od vložitve vloge. Študenti, katerih prošnje za sprejem bodo zavrnjene zaradi neizpolnjevanja pogojev, lahko prošnjo za sprejem za isto študijsko leto znova vložijo ob spremembi dejanskega stanja in priložijo dokazilo o tej spremembi (sprememba dejanskega stanja pomeni izpolnjevanje pogoja oziroma pogojev iz 12. člena pravilnika oziroma iz 4. točke tega javnega razpisa, ki jih študent ob vložitvi prve prošnje za sprejem iz prejšnjega stavka, ni izpolnjeval). Študenti, katerih prošnje za sprejem bodo zavržene, lahko prošnjo za sprejem za isto študijsko leto vložijo znova.

Študenti, katerih prošnje za podaljšanje bivanja bodo zavržene ali jih do 16. avgusta 2022 niso vložili, lahko za isto študijsko leto vložijo tudi prošnjo za sprejem. Prošnjo za sprejem iz prejšnjega stavka ob spremembi dejanskega stanja lahko znova vložijo tudi študenti, katerih prošnje za podaljšanje bivanja so bile zavrnjene zaradi neizpolnjevanja pogojev (sprememba dejanskega stanja pomeni izpolnjevanje pogoja oziroma pogojev iz 12. člena pravilnika oziroma iz 4. točke tega javnega razpisa, ki jih študent ob vložitvi prošnje za podaljšanje bivanja ni izpolnjeval).

Študenti, ki bodo izpolnjevali pogoje za subvencionirano bivanje pri zasebnikih, bodo lahko sklenili pogodbe za bivanje le pri tistih zasebnikih, ki bodo izbrani na javnem razpisu, ki ga za zasebnike objavijo študentski domovi za študijsko leto 2022/2023.

**Prošnjo za sprejem študent odda preko elektronske vloge na spletnem portalu eVŠ** [**http://portal.evs.gov.si/bivanje/**](http://portal.evs.gov.si/bivanje/) **kadarkoli do 1. junija 2023, s tem, da bodo na prvo prednostno listo skladno z drugim odstavkom 19. člena pravilnika uvrščeni študenti, ki bodo vlogo za sprejem oddali do 16. avgusta 2022 (velja za študente, za katere bo mogoče ugotoviti izpolnjevanje splošnih pogojev** iz 12. člena pravilnika in meril iz 13. do 18. člena pravilnika).

Pisarna za študentske domove v 30 dneh po preteku roka, določenega v javnem razpisu, za vložitev prošenj za sprejem, na svoji spletni strani in na spletnem portalu eVŠ objavi prvo prednostno listo ob upoštevanju splošnih pogojev iz 12. člena tega pravilnika in meril iz 13. do 18. člena tega pravilnika. Študente, za katere v navedenem roku ni mogoče ugotoviti izpolnjevanja splošnih pogojev in meril iz prejšnjega stavka, pisarna za študentske domove uvršča na prednostno listo po izdaji odločbe o dodelitvi pravice do subvencioniranega bivanja (navedeno prednostno listo bo pisarna za študentske domove objavljala na svoji spletni strani).

Študent lahko odda **samo eno prošnjo**, in sicer, če se prijavlja:

**1.** **s kvalificiranim digitalnim potrdilom** se obrazca po pošti ne pošilja, temveč se prošnjo in priloge odda v eVŠ. Po pošti mora priporočeno poslati ali osebno oddati v času uradnih ur pristojni pisarni za študentske domove v posameznem visokošolskem središču tiste priloge k prošnji, ki jih v prošnji označi, da jih bo oddal po pošti (na prilogi mora biti naveden sklic na številko prošnje),

**2. brez kvalificiranega digitalnega potrdila (z uporabniškim imenom in geslom)**, mora podpisan obrazec prošnje, izpolnjene v eVŠ, poslati priporočeno po pošti ali osebno oddati **do vključno petega delovnega dne** **po oddaji v eVŠ** v času uradnih ur pristojni pisarni za študentske domove v posameznem visokošolskem središču **(*za vloge, izpolnjene v eVŠ do 16. avgusta 2022, je treba obrazec prošnje, izpolnjene v eVŠ, priporočeno poslati ali osebno oddati v času uradnih ur pristojni pisarni za študentske domove v posameznem visokošolskem središču do 23. avgusta******2022***). Priloge se odda v eVŠ. Po pošti mora priporočeno poslati ali osebno oddati v času uradnih ur pristojni pisarni za študentske domove v posameznem visokošolskem središču tiste priloge k prošnji, ki jih v prošnji označi, da jih bo oddal po pošti (na prilogi mora biti naveden sklic na številko prošnje),

**3. z računom avtentikacijske in avtorizacijske infrastrukture (v nadaljnjem besedilu: AAI-račun)**, se obrazca po pošti ne pošilja, temveč se prošnjo in priloge odda v eVŠ. Po pošti mora priporočeno poslati ali osebno oddati v času uradnih ur pristojni pisarni za študentske domove v posameznem visokošolskem središču tiste priloge k prošnji, ki jih v prošnji označi, da jih bo oddal po pošti (na prilogi mora biti naveden sklic na številko prošnje).

Kot pravočasna se upošteva:

1.) prošnja, ki je bila izpolnjena in oddana z elektronskim podpisom v eVŠ (za uvrstitev na prvo prednostno listo je prošnja pravočasna, če je oddana z elektronskim podpisom v eVŠ do 16. avgusta 2022),

2.) prošnja, ki je bila izpolnjena in poslana elektronsko v eVŠ, natisnjena v istem besedilu, kot je besedilo v zadnjem izpolnjenem obrazcu v eVŠ, podpisana in priporočeno poslana po pošti ali osebno oddana pristojni pisarni za študentske domove do vključno petega delovnega dne po oddaji v eVŠ **(*za uvrstitev na prvo prednostno listo je prošnja pravočasna, če je izpolnjena v eVŠ do 16. avgusta 2022 in priporočeno poslana ali osebno oddana v času uradnih ur pristojni pisarni za študentske domove v posameznem visokošolskem središču do 23. avgusta******2022*)**,

3) prošnja, ki je bila izpolnjena z AAI-računom in poslana v eVŠ (za uvrstitev na prvo prednostno listo je prošnja pravočasna, če je izpolnjena z AAI-računom in poslana v eVŠ do 16. avgusta 2022).

**7.B PROŠNJA ZA PODALJŠANJE BIVANJA**

**VLAGATELJI IN ROK ZA ODDAJO PROŠNJE**

**Prošnjo za podaljšanje bivanja vložijo študenti, ki so v študijskem letu 2021/2022 subvencionirano bivali v javnih ali zasebnih študentskih domovih, dijaških domovih ali pri zasebnikih s subvencijo in:**

**- so v študijskem letu 2021/2022 zaključili študijski program prve ali druge stopnje oziroma enoviti magistrski študijski program in se bodo vpisali na študijski program druge ali tretje stopnje (velja tudi za tiste, ki bodo študijski program zaključili po roku za oddajo prošnje),**

**- se niso izselili iz javnih ali zasebnih študentskih domov oziroma dijaških domov in tam niso prekinili nastanitvene pogodbe,**

**- niso prekinili nastanitvene pogodbe za bivanje pri zasebnikih,**

**- jim (tudi iz razloga neizpolnjevanja pogojev iz 12. člena pravilnika) ni potekla pravica do subvencioniranega bivanja (in s tem tudi nastanitvena pogodba),**

**- bodo v študijskem letu 2022/2023 vpisani v drug študijski program, kot so bili v študijskem letu 2021/2022 (študenti, ki zamenjajo študijski program (lahko tudi z visokošolskega študija na višješolski študij in obratno)),**

**- so v študijskem letu 2021/2022 zaključili višješolski študijski program in se bodo vpisali na visokošolski študijski program ali obratno (velja tudi za tiste, ki bodo višješolski oziroma visokošolski študijski program zaključili po roku za oddajo prošnje).**

Študenti, katerih prošnje za podaljšanje bivanja bodo zavržene ali jih do 16. avgusta 2022 niso vložili, lahko za isto študijsko leto vložijo tudi prošnjo za sprejem. Prošnjo za sprejem iz prejšnjega stavka ob spremembi dejanskega stanja lahko znova vložijo tudi študenti, katerih prošnje za podaljšanje bivanje so bile zavrnjene zaradi neizpolnjevanja pogojev (sprememba dejanskega stanja pomeni izpolnjevanje pogoja oziroma pogojev iz 12. člena pravilnika oziroma iz 4. točke tega javnega razpisa, ki jih študent ob vložitvi prošnje za podaljšanje iz prejšnjega stavka, ni izpolnjeval).

Študenti, ki bodo izpolnjevali pogoje za subvencionirano bivanje pri zasebnikih, bodo lahko sklenili pogodbe za subvencionirano bivanje le pri tistih zasebnikih, ki bodo izbrani na javnem razpisu, ki ga za zasebnike objavijo študentski domovi za študijsko leto 2022/2023.

**Prošnjo za podaljšanje bivanja študent odda preko elektronske vloge na spletnem portalu eVŠ http://portal.evs.gov.si/bivanje/. Rok za oddajo prošnje je 16. avgust 2022.**

Študent lahko odda **samo eno prošnjo**, in sicer, če se prijavlja:

**1.** **s kvalificiranim digitalnim potrdilom** se obrazca po pošti ne pošilja, temveč se prošnjo in priloge v eVŠ odda do 16. avgusta 2022. Po pošti mora priporočeno poslati ali osebno oddati v času uradnih ur pristojni pisarni za študentske domove v posameznem visokošolskem središču tiste priloge k prošnji, ki jih v prošnji označi, da jih bo oddal po pošti (na prilogi mora biti naveden sklic na številko prošnje),

**2. brez kvalificiranega digitalnega potrdila (z uporabniškim imenom in geslom)**, mora podpisan obrazec prošnje, izpolnjene v eVŠ do 16. avgusta 2022, poslati priporočeno po pošti ali osebno oddati do 23. avgusta 2022 v času uradnih ur pristojni pisarni za študentske domove v posameznem visokošolskem središču. Priloge se odda v eVŠ. Po pošti mora priporočeno poslati ali osebno oddati v času uradnih ur pristojni pisarni za študentske domove v posameznem visokošolskem središču tiste priloge k prošnji, ki jih v prošnji označi, da jih bo oddal po pošti (na prilogi mora biti naveden sklic na številko prošnje),

**3. z računom avtentikacijske in avtorizacijske infrastrukture (torej z AAI-računom)**, se obrazca po pošti ne pošilja, temveč se prošnjo in priloge v eVŠ odda do 16. avgusta 2022. Po pošti mora priporočeno poslati ali osebno oddati v času uradnih ur pristojni pisarni za študentske domove v posameznem visokošolskem središču tiste priloge k prošnji, ki jih v prošnji označi, da jih bo oddal po pošti (na prilogi mora biti naveden sklic na številko prošnje).

Kot pravočasna se upošteva:

1.) prošnja, ki je bila izpolnjena in oddana z elektronskim podpisom v eVŠ **do 16. avgusta 2022**,

2.) prošnja, ki je bila izpolnjena in poslana elektronsko v eVŠ do 16. avgusta 2022, natisnjena v istem besedilu, kot je besedilo v zadnjem izpolnjenem obrazcu v eVŠ, podpisana in priporočeno poslana po pošti ali osebno oddana pristojni pisarni za študentske domove do 23. avgusta 2022 in

3) prošnja, ki je bila izpolnjena z AAI-računom in poslana v eVŠ do 16. avgusta 2022.

**8. ROK, V KATEREM BODO ŠTUDENTI OBVEŠČENI O IZBIRI**

Pisarna za študentske domove z odločbo določi število točk za posameznega študenta. Število točk mora biti navedeno tudi v obvestilu o napotitvi v posamezni študentski dom.

Prošnje za sprejem pisarne za študentske domove rešijo v dveh mesecih od vložitve vloge. Prošnje za podaljšanje bivanja pisarne za študentske domove rešijo predvidoma v dveh mesecih od vložitve vloge.

Študenti, ki podaljšujejo bivanje, bodo o tem, ali izpolnjujejo pogoje za subvencionirano bivanje v javnem ali zasebnem študentskem domu, dijaškem domu ali pri zasebniku, obveščeni po pošti na naslov stalnega prebivališča predvidoma po **17. oktobru 2022.**

Pisarna za študentske domove objavi na svoji spletni strani in na spletnem portalu eVŠ prvo prednostno listo ob upoštevanju splošnih pogojev iz 12. člena pravilnika in meril iz 13. do 18. člena pravilnika do 15. septembra 2022. Študente, za katere v navedenem roku ni mogoče ugotoviti izpolnjevanja splošnih pogojev in meril iz prejšnjega stavka, pisarna za študentske domove uvršča na prednostno listo po izdaji odločbe o dodelitvi pravice do subvencioniranega bivanja. Pisarna za študentske domove nadaljnje prednostne liste objavi na svoji spletni strani.

Študenti, ki se ne bodo uspeli vpisati do 30. septembra 2022 ali se bodo vpisali na drugo višjo strokovno šolo oziroma visokošolski zavod, kot so ga navedli v prošnji za sprejem ali v prošnji za podaljšanje bivanja, so dolžni o tem pisno obvestiti pristojno pisarno za študentske domove najkasneje do 17. oktobra 2022.

**9. OKVIRNE SESTAVINE POGODBE MED ŠTUDENTSKIM DOMOM IN ŠTUDENTOM**

Okvirne sestavine pogodbe med študentskim domom in študentom so naslednje:

* podlage za sklenitve pogodbe,
* veljavnost pogodbe in prenehanje pogodbe,
* določilo, da je domski red sestavni del pogodbe in da stanovalec sprejema obveznosti in je seznanjen z vsakokratno vsebino,
* izhajajoče finančne obveznosti, glede na pravno podlago za bivanje in obveznosti ob izselitvi,
* roki za plačilo obveznosti in posledice ob neplačilu,
* dolžnost predložitve veljavne izjave poroka,
* dolžnost preselitve v skladu z domskim redom,
* odstop stanovalca od pogodbe in odgovornost za povračilo s škodo povzročenih stroškov,
* prijava začasnega prebivališča,
* reševanje sporov,
* veljavnost in učinkovanje pogodbe,
* GDPR izjave.

**10. PREDVIDENO ŠTEVILO PROSTIH MEST ZA SPREJEM V POSAME­ZNIH ŠTUDENTSKIH DOMOVIH OZIROMA NJIHOVIH ENOTAH**

Ležišča so ločeno prikazana za sprejem in podaljšanje bivanja. Ležišča za sprejem so namenjena študentom, ki so sprejeti na podlagi prošnje za sprejem.

**VISOKOŠOLSKO SREDIŠČE V LJUBLJANI**

**a) Javni študentski domovi**

**Študentski dom Ljubljana** razpisuje skupaj **7026** ležišč, od tega je predvidenih:

* **2298** ležišč za sprejem, od tega je predvidenih:

- **42** ležišč za družine,

- **40** ležišč za invalide,

- **2216** ležišč za druge študente,

* **4728** ležišč za podaljšanje bivanja, od tega je predvidenih:

- **46** ležišč za družine,

- **20** ležišč za invalide,

- **4662** ležišč za druge študente.

**b) Dijaški domovi (410 ležišč)**

**Dijaški dom Vič** razpisuje **230** ležišč, od tega je predvidenih:

- **120** ležišč za sprejem,

- **110** ležišč za podaljšanje bivanja.

**Dijaški in študentski dom Novo mesto** razpisuje **60** ležišč, od tega je predvidenih:

- **35** ležišč za sprejem,

- **25** ležišč za podaljšanje bivanja.

**Dijaški dom Ivana Cankarja Ljubljana** razpisuje **35** ležišč, od tega je predvidenih:

- **5** ležišč za sprejem,

- **30** ležišč za podaljšanje bivanja.

**Dijaški in študentski dom Kranj** razpisuje **50** ležišč, od tega je predvidenih:

- **30** ležišč za sprejem,

- **20** ležišč za podaljšanje bivanja.

**c) Zasebni študentski domovi (308 ležišč)**

**Študentski dom Vincencij** razpisuje **53** ležišč, od tega je predvidenih:

- **10** ležišč za sprejem,

- **43** ležišč za podaljšanje bivanja.

**Zavod sv. Stanislava, Študentski dom Janeza F. Gnidovca** razpisuje **71** ležišč, od tega je predvidenih:

- **31** ležišč za sprejem,

- **40** ležišč za podaljšanje bivanja.

**Zarja, d.o.o. Novo mesto** razpisuje **40** ležišč na lokaciji Partizanska 19, Ljubljana, od tega je predvidenih:

- **18** ležišč za sprejem,

- **22** ležišč za podaljšanje bivanja.

**Finance Consulting d.o.o.,** razpisuje skupaj **119** ležišč in sicer:

**70** ležišč na lokaciji Vojkova cesta 17a, Ljubljana, od tega je predvidenih:

- **28** ležišč za sprejem,

- **42** ležišč za podaljšanje bivanja.

**49** ležišč na lokaciji Poljanska 66, Ljubljana, od tega je predvidenih:

- **32** ležišč za sprejem,

- **17** ležišč za podaljšanje bivanja.

**Uršulinski zavod za vzgojo, izobraževanje, versko dejavnost in kulturo** razpisuje **25** ležišč, od tega je predvidenih:

- **8** ležišč za sprejem,

- **17** ležišč za podaljšanje bivanja.

**č) Subvencije pri zasebnikih**

Za bivanje študentov pri **zasebnikih** je na voljo **600** ležišč, od tega je predvidenih:

- **460** ležišč za sprejem,

- **140** ležišč za podaljšanje bivanja.

**VISOKOŠOLSKO SREDIŠČE V MARIBORU**

**a) Javni študentski domovi**

**Študentski domovi Univerze v Mariboru** razpisujejo **2535** ležišč, od tega je predvidenih:

- **1027[[1]](#footnote-1)** ležišč za sprejem,

- **1508** ležišč za podaljšanje bivanja.

**b) Dijaški domovi (35 ležišč)**

**Srednja šola za gostinstvo in turizem Celje (Dijaški dom Celje)** razpisuje **25** ležišč, od tega je predvidenih:

- **22** ležišč za sprejem,

- **3** ležišča za podaljšanje bivanja.

**Prometna šola Maribor, Dijaški dom** razpisuje **10** ležišč, od tega je predvidenih:

- **10** ležišč za sprejem,

- **0** ležišč za podaljšanje bivanja.

**c) Zasebni študentski dom**

**Družinski center mir zavod za pomoč družinam v stiski** razpisuje **14** ležišč, od tega je predvidenih:

- **2** ležišči za sprejem,

- **12** ležišč za podaljšanje bivanja.

**VISOKOŠOLSKO SREDIŠČE V KOPRU**

**a) Javni študentski domovi**

**Študentski domovi Univerze na Primorskem** razpisujejo **328** ležišč, od tega je predvidenih:

- **57** ležišč za sprejem,

- **271** ležišč za podaljšanje bivanja, od tega:

- **94** ležišč v **Študentskem domu v Kopru,** in sicer:

- **18** ležišč za sprejem,

- **76** ležišč za podaljšanje bivanja.

- **130** ležišč v **Študentskem domu v Portorožu**, in sicer:

- **19** ležišč za sprejem,

- **111** ležišč za podaljšanje bivanja.

- **104** ležišč v **Študentskem domu Prisoje**, in sicer:

- **20** ležišč za sprejem,

- **84** ležišč za podaljšanje bivanja.

**b) Dijaški domovi (275 ležišč)**

**Dijaški in študentski dom Koper** razpisuje **120** ležišč, od tega je predvidenih:

- **45** ležišč za sprejem,

- **75** ležišč za podaljšanje bivanja.

**Gimnazija, elektro in pomorska šola Piran, Dijaški in študentski dom Portorož** razpisuje **80** ležišč, od tega je predvidenih:

- **20** ležišč za sprejem,

- **60** ležišč za podaljšanje bivanja.

**Srednja šola Izola Dijaški dom Izola** razpisuje **50** ležišč, od tega je predvidenih:

- **20** ležišč za sprejem,

- **30** ležišč za podaljšanje bivanja

**Dijaški dom Nova Gorica** razpisuje **25** ležišč, od tega je predvidenih:

- **20** ležišč za sprejem,

- **5** ležišč za podaljšanje bivanja,

**Dijaški dom Škofijske gimnazije Vipava** razpisuje **23** ležišč, od tega je predvidenih:

- **23** ležišč za sprejem,

- **0** ležišč za podaljšanje bivanja.

**c) Zasebni študentski domovi (30 ležišč)**

**Zavod Sveti Hieronim, Koper** razpisuje **11** ležišč, od teh je predvidenih:

- **4** ležišča za sprejem,

- **7** ležišč za podaljšanje bivanja.

**Študentski dom Sidro** razpisuje **19** ležišč, od teh je predvidenih:

- **10** ležišč za sprejem,

- **9** ležišč za podaljšanje bivanja.

**č) Subvencije pri zasebnikih**

Za bivanje študentov pri **zasebnikih** je na voljo **600** ležišč, od tega je predvidenih:

- **350** ležišč za sprejem,

- **250** ležišč za podaljšanje bivanja.

**11. VIŠINA CENE BIVANJA V POSAMEZNIH ŠTUDENTSKIH DOMO­VIH OZIROMA NJIHOVIH ENOTAH**

**VISOKOŠOLSKO SREDIŠČE V LJUBLJANI**

Študentski dom Ljubljana:

https://www.stud-dom-lj.si/lokacije-in-ceniki/ceniki-stroskov-bivanja/

Dijaški dom Vič:

<http://dd-vic.si/cenik-bivanja/>

Dijaški in študentski dom Novo mesto:

<https://dijaskidom.org/wp-content/uploads/2022/05/Cenik_novo_maj_2022.pdf>

Dijaški dom Ivana Cankarja Ljubljana:

<https://www.dic.si/wp-content/uploads/2022/05/Cenik-studenti-DIC.pdf>

Dijaški in študentski dom Kranj:

<http://www.dsd-kranj.si/gradiva/CENE%20BIVANJA%20V%20%C5%A0D%20-%20OD%201.1.20221641818016291.pdf>

Študentski dom Vincencij:

<http://sdv.lazaristi.si/vpis/>

Zavod sv. Stanislava, Študentski dom Janeza F. Gnidovca:

<https://www.stanislav.si/studentski-dom-j-f-gnidovca/vpis/>

Zarja, d.o.o. Novo mesto:

<http://www.zarja.si/wp-content/uploads/2022/05/cenik-2022-2023-2.pdf>

Finance Consulting d.o.o.:

<https://www.studentskidom-lj.si/>

Uršulinski zavod za vzgojo, izobraževanje, versko dejavnost in kulturo:

<https://sdu.si/wp-content/uploads/2022/05/Cenik-SDU-2022-23.pdf>

Subvencije pri zasebnikih:

<https://www.stud-dom-lj.si/kako-do-lezisca/bivanje-pri-zasebniku/>

**VISOKOŠOLSKO SREDIŠČE V MARIBORU**

Študentski domovi v Mariboru:

<https://sd.um.si/portal/index.php/ceniki>

Srednja šola za gostinstvo in turizem Celje (Dijaški dom Celje):

<http://www.dijaski-dom.si/studenti/cenik/>

Prometna šola Maribor, Dijaški dom:

<https://prometna.net/wp-content/uploads/2022/01/Cenik_DMS_PSM_1_1_2022.pdf>

Družinski center mir zavod za pomoč družinam v stiski:

<https://solske-sestre.si/studentski-dom/>

**VISOKOŠOLSKO SREDIŠČE V KOPRU**

Študentski domovi Univerze na Primorskem:

<https://www.sd.upr.si/up_sd/cenik/>

Dijaški in študentski dom Koper:

<http://www.ddkoper.si/index.php/studentje>

Gimnazija, elektro in pomorska šola Piran, Dijaški in študentski dom Portorož:

<https://dijaski.geps.si/student/pravila/>

Srednja šola Izola Dijaški dom Izola:

<http://www.srednjasolaizola.si/studentski-dom/>

Dijaški dom Nova Gorica:

<http://ddng.si/k/obvestila/studentje/>

Dijaški dom Škofijske gimnazije Vipava

<http://dd.sgv.si/vpis-za-studente/>

Zavod Sveti Hieronim, Koper:

<http://jadro.si/pogoji-za-vpis/>

Študentski dom Sidro:

<https://sidro-dom.si/vpis/>

Subvencije pri zasebnikih:

<https://www.sd.upr.si/dodatne_nastanitve/zasebniki___subvencije/>

**12. KONTAKT ZA TEHNIČNO POMOČ ŠTUDENTOM**

**Tehnična pomoč** za težave z digitalnim potrdilom in elektronskim podpisom ter vsebinska pomoč pri izpolnjevanju elektronske vloge:

**Enotni kontakti center**:

e-naslov: ekc@gov.si

tel.: 080 2002 (od 8.00 do 22.00 ure med delavniki)

**NASLOVI PISARN ZA ŠTUDENTSKE DOMOVE**

**Po pošti, na naslov**: **Osebno na naslov**:

**Visokošolsko središče v Ljubljani Visokošolsko središče v Ljubljani**

**Študentski dom Ljubljana Študentski dom Ljubljana**

**Pisarna za študentske domove Pisarna za študentske domove**

**p.p. 99 Svetčeva ulica 9, Dom VI**

**1001 Ljubljana 1000 Ljubljana**

Telefonske številke za informacije so objavljene na spodaj navedeni spletni strani.

e-pošta: pisarnazasd@stud-dom-lj.si

spletna stran: http://www.stud-dom-lj.si

**Visokošolsko središče v Mariboru**

**Univerza v Mariboru, Študentski domovi**

**Pisarna za študentske domove**

**Gosposvetska cesta 83**

**2000 Maribor**

tel.: 02 2284 200; 02 2284 219

e-pošta: umsd@um.si in sd.vpis@um.si

spletna stran: http://www.studentskidomovi.um.si

**Visokošolsko središče v Kopru**

**Univerza na Primorskem**

**Študentski domovi**

**Pisarna za študentske domove**

**Ankaranska cesta 7, 6000 Koper**

tel.: 05 6117 507

e-pošta: info@sd.upr.si

spletna stran: <http://www.sd.upr.si>

**13. NAVEDBO DOKUMENTACIJE, KI JO MORA VLAGATELJ PREDLOŽITI, S KATERO DOKAZUJE IZPOLNJEVANJE POGOJEV**

**Dokazila za preverjanje splošnih pogojev in izpolnjevanja meril za subvencionirano bivanje**

**Obvezna dokazila, ki jih mora študent priložiti prošnji:**

* soglasje študenta in družinskega člana, da pisarna za študentske domove od Finančne uprave Republike Slovenije in drugih pristojnih organov sama pridobi podatke o njihovih dohodkih v letu 2021,
* dokazila o preživnini oziroma rejnini, če jo družinski član prejema (iz dokazila mora biti razviden znesek za leto 2021),
* dokazila o dohodkih in osebnih prejemkih družinskih članov, ki so jih pridobili v tujini v bruto znesku v letu 2021,
* otrokov rojstni list, če želi študent živeti skupaj s svojim otrokom,
* potrdilo pristojnega organa, da je študent invalid upravičen do spremljevalca, če želi z njim bivati,
* dokazilo o dosedanjem študijskem uspehu, pridobljenem v tujini (za študij v Sloveniji pisarna za študentske domove pridobi podatek za visokošolske študente po uradni dolžnosti),
* dokazilo o dosedanjem študijskem uspehu za višješolske študente, vpisane v drugi letnik.

Dokazila iz prejšnjega odstavka se nanašajo na prošnjo za sprejem, na prošnjo za podaljšanje bivanja pa se nanašajo dokazila iz prve do četrte alineje prejšnjega odstavka.

**Neobvezne priloge, ki jih študent lahko priloži prošnji (nanašajo se le na prošnjo za sprejem):**

* dokazilo o izjemnem učnem ali študijskem uspehu oziroma obštudijski dejavnosti študenta iz 14. člena pravilnika; upoštevajo se dokazila, ki niso starejša od dveh študijskih let, status umetnika oziroma status kategoriziranega športnika iz prvega in drugega odstavka tega člena pa mora študent imeti v času odločanja pisarne za študentske domove o subvencioniranem bivanju (upošteva se le eno dokazilo, in sicer tisto, ki je za študenta ugodnejše, posamezno dokazilo pa se lahko uporabi le enkrat),
* potrdilo pristojnega organa, da je študent otrok padlega v vojni za Slovenijo, da je študent ožji družinski član pripadnika, ki je izgubil življenje med vojaško službo pri obrambi države, izvajanju nalog, ki jih je država sprejela v mednarodnih organizacijah ali z mednarodnimi pogodbami, ali pri opravljanju drugih nalog Slovenske vojske, da je študent ožji družinski član v skladu z uredbo, ki ureja način uveljavljanja in dodeljevanja pravic ožjim družinskim članom po smrti policista in v primeru njegove invalidnosti, ter da je študent žrtev naravnih nesreč,
* dokazila pristojnih organov (center za socialno delo, zdravnik specialist, upravni organ) o težkem socialnem ali zdravstvenem položaju (študent, ki je invalid po zakonu, ki ureja zaposlitveno rehabilitacijo in zaposlovanje invalidov, študent z najmanj trimesečno neprekinjeno odsotnostjo od študijske dejavnosti zaradi bolezni ali starševstva v času študija, študent, ki je prejemnik denarne socialne pomoči, študent z nezaposlenim vsaj enim od staršev ali skrbnikov, študent, ki je brez vsaj enega od staršev ali skrbnikov, študent, ki je v rejništvu, študent, ki je žrtev nasilja v družini); študent mora prejemati denarno socialno pomoč v času odločanja pisarne za študentske domove o subvencioniranem bivanju, dokazilo o izredni denarni socialni pomoči pa v času vložitve vloge ne sme biti starejše od treh mesecev,
* mrliški list starša ali skrbnika.

**Pisarna za študentske domove bo za postopek sama pridobila:**

**Za sprejem:**

* podatek iz Centralnega registra prebivalstva o tem, ali je študent državljan Republike Slovenije, in naslov njegovega stalnega prebivališča,
* podatke o uspehu pri splošni maturi, poklicni maturi, mednarodni maturi ali zaključnem izpitu in povprečne ocene zadnjega letnika oziroma zadnjih dveh opravljenih letnikov srednje šole,
* podatek iz eVŠ Evidence študentov in diplomantov o statusu študenta za študijsko leto 2022/2023,
* podatek iz centralne evidence (CEUVIZ) o statusu študenta višje strokovne šole za študijsko leto 2022/2023,
* podatke o dosedanjem študijskem uspehu za visokošolske študente, vpisane v drugi ali višji letnik in podiplomske študente, če so predhodno izobrazbo pridobili v Sloveniji,
* podatek o oddaljenosti stalnega prebivališča študenta (naslov, poštna številka kraja) od kraja študija (sedež višje strokovne šole ali sedež visokošolskega zavoda oziroma njegove dislocirane enote, kamor je vpisan študent). Pri izračunu oddaljenosti se bo upoštevala najkrajša razdalja v km v spletni aplikaciji Esri (ne glede na najbližja postajališča ali druge okoliščine javnega potniškega prometa),
* podatek iz evidence Ministrstva za notranje zadeve o članih študentove družine; pri obdelavi podatkov se upoštevajo podatki, pridobljeni na dan poizvedbe,
* podatek iz evidence o zavarovanih osebah Zavoda za zdravstveno zavarovanje Slovenije za preverbo o tem, da ni v delovnem razmerju ali ne opravlja samostojne registrirane dejavnosti oziroma ni poslovodna oseba gospodarskih družb ali direktor zasebnega zavoda ter ni prejemnik pokojnine, razen prejemnik družinske pokojnine,
* podatek iz evidenc Finančne uprave Republike Slovenije o materialnem položaju članov študentove družine v letu 2021 (samo za družinske člane, ki bodo s podpisom na prošnji dovolili pridobiti podatke iz uradnih evidenc oziroma bo študent zanje, v primeru prošnje oddane z elektronskim podpisom, priložil njihove podpisane skenirane izjave),
* podatke iz evidence brezposelnih oseb pri Zavodu Republike Slovenije za zaposlovanje o nezaposlenih starših oziroma skrbnikih,
* podatke o študentih, izključenih iz študentskega doma.

**Za podaljšanje bivanja:**

* podatek iz Centralnega registra prebivalstva o tem, ali je študent državljan Republike Slovenije, in naslov njegovega stalnega prebivališča,
* podatek iz eVŠ Evidence študentov in diplomantov o statusu študenta za študijsko leto 2022/2023,
* podatek iz centralne evidence (CEUVIZ) o statusu študenta višje strokovne šole za študijsko leto 2022/2023,
* podatek o oddaljenosti stalnega prebivališča študenta (naslov, poštna številka kraja) od kraja študija (sedež višje strokovne šole ali sedež visokošolskega zavoda oziroma njegove dislocirane enote, kamor je vpisan študent). Pri izračunu oddaljenosti se bo upoštevala najkrajša razdalja v km v spletni aplikaciji Esri (ne glede na najbližja postajališča ali druge okoliščine javnega potniškega prometa),
* podatek iz evidence Ministrstva za notranje zadeve o članih študentove družine, ki živijo v skupnem gospodinjstvu; pri obdelavi podatkov se upoštevajo podatki, pridobljeni na dan poizvedbe,
* podatek iz evidence o zavarovanih osebah Zavoda za zdravstveno zavarovanje Slovenije za preverbo o tem, da ni v delovnem razmerju ali ne opravlja samostojne registrirane dejavnosti oziroma ni poslovodna oseba gospodarskih družb ali direktor zasebnega zavoda ter ni prejemnik pokojnine, razen prejemnik družinske pokojnine,
* podatek iz evidence Finančne uprave Republike Slovenije o materialnem položaju članov študentove družine v letu 2021 (samo za družinske člane, ki bodo s podpisom na prošnji dovolili pridobiti podatke iz uradnih evidenc oziroma bo študent zanje, v primeru prošnje oddane z elektronskim podpisom, priložil njihove podpisane skenirane izjave),
* podatke o študentih, izključenih iz študentskega doma.

**14. DRUGI PODATKI, POMEMBNI ZA ODLOČITEV O DODELITVI PRAVICE**

**Cenzus je 2.954,39 EUR bruto** mesečno na družinskega člana v letu 2021 (pri izračunu bruto mesečnega dohodka na družinskega člana se ne upoštevajo štipendije študenta in drugih družinskih članov, prav tako pa tudi ne dohodki študenta in drugih družinskih članov, prejeti za delo prek študentskega servisa, če ne presežejo davčne olajšave za leto 2021 (3.500,00 EUR). Za družinske člane se upoštevajo ožji družinski člani, ki živijo v skupnem gospodinjstvu in družinski člani, ki uveljavljajo oziroma so uveljavljali študenta kot vzdrževanega družinskega člana po Zakonu o dohodnini, tudi če niso registrirani v skupnem gospodinjstvu. V primeru, ko ima en ali oba študentova starša (ali partner enega od njegovih staršev) otroka, ki ne živi z njim in študentom v skupnem gospodinjstvu, a je njegov vzdrževani družinski član, se tega otroka in njegovih dohodkov ne upošteva pri izračunu povprečnega bruto dohodka na člana družine. V primeru, da otroku iz prejšnjega stavka plačuje preživnino, se le-to odšteje od skupnega dohodka družinskih članov, ki se upošteva za izračun povprečnega bruto dohodka na člana družine.

Pridobljeni dohodki in osebni prejemki v tuji valuti se preračunajo v eure po tečaju, veljavnem na dan 31. 12. 2021, ki ga objavlja Banka Slovenije. V primeru zakonske zveze študenta ali v primeru, ko ima študent otroka, se upošteva dohodek članov gospodinjstva, kjer ima študent stalno prebivališče.

Za ožje družinske člane študenta v istem gospodinjstvu se šteje starše (tudi mačeha ali očim oziroma partner matere ali očeta), sorojence, posvojence, rejence ter osebe pod skrbništvom (ne pa stari starši, tete, strici in nečaki).

1. Od tega 80 ležišč v nekdanjem Dijaškem domu Maribor z ureditvijo prenosa ležišč k Študentskim domovom v Mariboru. [↑](#footnote-ref-1)